কোম্পানির অন্যতম প্রতিষ্ঠাতা শ্রীভলসন জানালেন মেডিকো গড়ার নেপথ্য কাহিনি। আইবিএমে দীর্ঘ ২০ বছর কাজের সুবাদে বিভিন্ন জায়গায় ঘুরে বেড়াতে হয়েছেন তাঁকে। ফলে ক্রমই ভেঙে পড়ছিল তাঁর স্বাস্থ্য। একবার মুম্বইতে গিয়ে হঠাৎই অসুস্থ হয়ে পড়েন তিনি। নির্দিষ্ট ওষুধ পেতে লেগে যায় প্রায় ৪ ঘণ্টা। ততক্ষণে আত্মারাম প্রায় খাঁচা হওয়ার জোগাড়। সেই থেকে রোগীর সঙ্গে স্বাস্থ্য পরিষেবার যোগাযোগের ভাবনাটা মাথায় আসে তাঁর। কিছু দিন এই বিষয় গবেষণার পর নিজেই নেমে পড়েন এককালের সহকর্মী রমন শুক্লাকে নিয়ে। গড়ে ওঠে মেডিকো। তথ্য পরিষেবা ক্ষেত্রে ১০ বছরের অভিজ্ঞতা ছিল রমনের। আইবিএমের হয়ে প্রযুক্তি উন্নয়নের দায়িত্ব সামলাতেন তিনি। সেকারণে মেডিকোর ওয়েব নির্ভর অ্যাপ্লিকেশন করতে খুব একটা অসুবিধা হয়নি তাঁর।